Teruelio provincija
Teruelio provincija (isp. Provincia de Teruel) – viena iš Ispanijos provincijų, esanti šalies šiaurės rytuose, pietinėje Aragono regiono dalyje. Administracinis centras – Teruelis. Ribojasi su Taragonos, Kasteljono, Valensijos (įskaitant ir Rinkon de Ademuso eksklavą), Kuenkos, Gvadalacharos ir Saragosos provincijomis. Provincijos plotas – 14 809 km². 144 607 gyventojai (2011 m. duomenys). Ketvirtadalis iš jų gyveno Teruelyje. Teruelio provincija sudaryta iš 236-ių savivaldybių. Daugiau nei pusė iš jų yra kaimai, o gyventojų skaičius neviršija 200-us žmonių. Provincijoje kalbama ispanų ir katalonų kalbomis. Daug žmonių iš provincijos emigravo XX a. vid., užsidarius kasykloms. Kalandos miestelyje gimė ispanų kino režisierius Luis Buñuel.